

**H O T Ă R Â R E**

**privind aprobarea** **Proiectului** **”Restaurarea, consolidarea și**

**conservarea Ansamblului "Octavian Goga" din Comuna Ciucea”**

**și a cheltuielilor legate de proiect**

Consiliul Judeţean Cluj întrunit în şedinţă extraordinară;

Având în vedere Proiectul de hotărâre înregistrat cu nr. 230/13.11.2024 privind aprobarea Proiectului ”Restaurarea, consolidarea și conservarea Ansamblului "Octavian Goga" din Comuna Ciucea” și a cheltuielilor legate de proiect propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 45648/07.11.2024; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 45568 /07.11.2024 și nr. 45644/07.11.2024 şi de Avizul cu nr. 45648 din 14.11.2024 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare:

* art. 2 și ale art. 58 alin. (1) și (3) din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, ale art. 215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. b), c), d) și f) și alin. (3) lit. f) și alin. (5) lit. d), j) și n) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 41 - 42 și ale art. 44 - 45 din Legea privind finanţele publice locale nr. 273/2006, cu modificările şi completările ulterioare;
* Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare;
* Hotărârii Guvernului nr. 829/2022 pentru aprobarea Normelor metodologice de aplicare a Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă;
* Hotărârii Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă;
* Ghidului solicitantului ”Programul Regional Nord-Vest 2021-2027, Conservarea, protecția și valorificarea durabilă și competitivă a patrimoniului cultural și istoric, inclusiv asigurarea și/sau îmbunătățirea accesului către acestea, Obiectiv de Politica 5 O Europă mai aproape de cetățeni, prin promovarea dezvoltării durabile și integrate a tuturor tipurilor de teritorii și de inițiative locale, Prioritatea 7 O regiune atractivă, Obiectiv specific 5.2. Promovarea dezvoltării locale integrate și incluzive în domeniul social, economic și al mediului, precum și a culturii, a patrimoniului natural, a turismului durabil și a securității în alte zone decât cele urbane, apel de proiecte PRNV/2023/721/1”;
* Hotărârii Consiliului Județean Cluj nr. 157/2023 privind aprobarea indicatorilor tehnico-economici ai obiectivului de investiții ”Restaurarea, consolidarea și conservarea Ansamblului ”Octavian Goga” din Comuna Ciucea”;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă Proiectul ”Restaurarea, consolidarea și conservarea Ansamblului "Octavian Goga" din Comuna Ciucea” în vederea finanțării acestuia în cadrul Programului Regional Nord-Vest 2021-2027, apel de proiecte PRNV/2023/721/1.

**Art. 2** Se aprobă valoarea totală a Proiectului ”Restaurarea, consolidarea și conservarea Ansamblului "Octavian Goga" din Comuna Ciucea” în cuantum de 42.383.569,44 lei (inclusiv TVA).

**Art. 3.** Se aprobă contribuția proprie în proiect a UAT Județul Cluj în cuantum de 8.804.921,80 lei (inclusiv TVA), reprezentând achitarea tuturor cheltuielilor neeligibile ale proiectului, cât și contribuția de 2% din valoarea eligibilă a proiectului, în cuantum de 671.572,96 lei (inclusiv TVA), reprezentând cofinanțarea Proiectului ”Restaurarea, consolidarea și conservarea Ansamblului "Octavian Goga" din Comuna Ciucea”.

**Art. 4.** Sumele reprezentând cheltuieli conexe ce pot apărea pe durata implementării Proiectului ”Restaurarea, consolidarea și conservarea Ansamblului "Octavian Goga" din Comuna Ciucea”, pentru implementarea proiectului în condiții optime, se vor asigura din bugetul propriu al Județului Cluj.

**Art. 5.** Se vor asigura toate resursele financiare necesare implementării proiectului prevăzut la art. 1 în condițiile rambursării/decontării ulterioare a cheltuielilor.

**Art. 6.** Sumele reprezentând cheltuieli de mentenanță - întreținere ale Proiectului ”Restaurarea, consolidarea și conservarea Ansamblului "Octavian Goga" din Comuna Ciucea” pe întreaga perioadă de durabilitate a acestuia se vor suporta din bugetul propriu al Județului Cluj.

**Art. 7.** Se mandatează Președintele Consiliului Județean Cluj, domnul Alin Tișe, să semneze, în numele și pentru Județul Cluj, toate actele necesare precum și contractul de finanțare aferent proiectului prevăzut la art. 1.

**Art. 8.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanțe, Resurse Umane și Direcţia Dezvoltare şi Investiţii.

**Art. 9.** Prezenta hotărâre se comunică Direcţiei Generale Buget-Finanțe, Resurse Umane; Direcţiei Dezvoltare şi Investiţii, precum și Prefectului Județului Cluj, și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 213 din 14 noiembrie 2024**

*Prezenta hotărâre a fost adoptată cu 32 de voturi “pentru”,* *iar 3 membri ai Consiliului județean nu au votat, fiind astfel respectate prevederile legale privind majoritatea de voturi necesară.*